PODBREZOVÁ. Kurióznu krádež zaznamenali v Podbrezovej. Doposiaľ neznámy páchateľ v noci zo 17. na 18. apríla na Šupkovej ulici, sídlisku Kolkáreň, ukradol päť zvislých dopravných značiek zobrazujúcich najvyššiu povolenú rýchlosť v obci 40 km/h. Podľa slov hovorkyne Krajského riaditeľstva Policajného zboru v Banskej Bystrici Márie Faltániovej, týmto konaním spôsobil obci Podbrezová škodu za 150 eur.
Vyšetrovateľ v Brezne už začal trestné stíhanie zo zločinu poškodzovania a ohrozovania prevádzky všeobecne prospešného zariadenia.